CELEX: 62010TN0061
Language: fi
Date: 2010-02-08 00:00:00
Title: Asia T-61/10: Kanne 8.2.2010 — Victoria Sánchez v. parlamentti ja komissio

17.4.2010   
            
            
               FI
            
            
               Euroopan unionin virallinen lehti
            
            
               C 100/58
            
         Kanne 8.2.2010 — Victoria Sánchez v. parlamentti ja komissio
   (Asia T-61/10)
   2010/C 100/86
   Oikeudenkäyntikieli: espanja
   
      Asianosaiset
   
   
      Kantaja: Fernando Marcelino Victoria Sánchez (Sevilla, Espanja) (edustaja: asianajaja N. Domínguez Varela)
   
      Vastaajat: Euroopan parlamentti ja Euroopan komissio
   
      Vaatimukset
   
   
               —
            
            
               On todettava, että se, että Euroopan parlamentti ja Euroopan komissio eivät ole vastanneet 6.10.2009 päivätyssä kirjeessä esitettyyn vaatimukseen, on yhteisön oikeuden vastaista ja synnyttää mainituille toimielimille velvollisuuden korjata tämä rikkominen.
            
         
      Oikeudelliset perusteet ja pääasialliset perustelut
   
   Esillä olevan asian kantaja osoitti 28.8.2008 Euroopan parlamentin vetoomuslautakunnalle vetoomuksen, joka liittyi väitettyyn korruptioverkkoon Espanjassa sosiaaliturvan ja kansanterveyden alalla. Mainitun lautakunnan puheenjohtaja ilmoitti kantajalle 3.5.2009 hänen vetoomuksensa käsittelyn päättämisestä.
   Kantaja osoitti 6.12.2009 SEUT 265 artiklassa tarkoitetun huomautuksen Euroopan parlamentille ja Euroopan komissiolle. Mainitussa asiakirjassa hän vaati seuraavaa:
   
               —
            
            
               Euroopan parlamentin on kumottava vetoomuslautakunnan puheenjohtajan 3.5.2009 tiedoksiannettu päätös ja tutkittava olosuhteet, joissa mainittu päätös tehtiin.
            
         
               —
            
            
               Euroopan komission on vastaavasti aloitettava Espanjan oikeushallintoa koskeva tutkinta
            
         Kantaja nosti nyt käsiteltävänä olevan laiminlyöntikanteen, koska hän ei saanut vastausta säädetyssä määräajassa.
   Vaatimustensa tueksi kantaja esittää, että hänen vetoomuksen esittämistä koskevia perusoikeuksiaan on loukattu samoin kuin yhdenvertaisuutta lain edessä ja syrjinnän kieltoa koskevia periaatteita, joten edellytykset vastaajina olevien toimielinten laiminlyönnin toteamiselle täyttyvät esillä olevassa asiassa.